Што распавядае нам іх структура і “вопратка”? Вось за шклом аднаго з аб’ектаў экспазіцыі — выцвілыя блёклыя лісты, на якія прынята наклеіваць фота. Побач у рамку ўзятыя вядомыя следы паперы, якія застаюцца, калі мы злупліваем фатаграфію, якую не хочам бачыць. А вось — і вышэйзгаданы шэдэўр — загадкавая мапа “гуртавання” вугалкоў, якая застаецца, калі выняць здымкі з альбому. У эскпазіцыі можна знайсці і маленькі альбом з раскошнай вокладкай з ракушак -- яшчэ адзін доказ нашай сентыментальнасці, які можна разглядаць з захапленнем.